recursal/SuperWikiNEXT-32B huggingface dataset:
**Депозит** е предавање на архивски материјал од имателот на времено чување.

Депозит претставува предавање на архивскиот материјал од имателот на надлежниот архив на времено чување, при што во Договорот за депонирање точно се наведува времето на чување, по што имателот може архивскиот материјал да го земе назад или да му го предаде на архивот во една од предвидените форми, потоа условите на чување, ориентациона или точна содржина на материјалот и др. Депзитниот архивски материјал се заведува во засебна книга и нема статус на фонд/збирка и во принцип не се обработува и не се издава за користење.

Поврзано
--------

* Архивски материјал
* Подарок (архив)
* Откуп (архив)

Наводи
------
**„Депс"** — хрватски и југословенски филм од 1974 година, во режија Антун Врдољак, кој е автор и на сценариото. Главните улоги ги играат: Беким Фехмиу, Милена Дравиќ, Фабијан Шоваговиќ, Реља Башиќ, Звонко Лепетиќ, Мато Ерговиќ, Зденка Хершак и Крешимир Зидариќ. Снимен во ноќен градски амбиент (пусти улици, зачадени барови, полициска чекалница итн.) со одличната камера на Вјенцеслав Орешковиќ и со џезерската музика на Алфи Кабиљо, „Депс" со својата тематика бил атипичен филм за своето време и претставува социолошка критика на општеството и на репресивните органи кои не трпат поинакво мислење. За својата улога, Милена Дравиќ била наградена со „Сребрена арена" на Пулскиот филмски фестивал.

Синопсис
--------

Во центарот на Загреб е ограбена Кредитната банка. Полициските инспектори се сомневаат дека грабежот е дело на 36-годишниот криминалец Депс (го игра Фехмиу). Ноќта кога Депс пристигнува во градот, полицијата го следи неговото возило, но тој успева да им побегне на двајцата инспектора, а потоа прави неред во еден ноќен клуб. Сепак, најпосле, тој е уапсен и одведен во полициската станица каде не го признава грабежот. Депс е сомнителен зашто има богато криминално минато: тој бил повеќепати осудуван и бил в затвор дури 15 години. Во меѓувреме, тој ја запознава убавата девојка Лела (ја игра Дравиќ), се заљубува во неа и набргу тие почнуваат заеднички живот, но тие немаат мир од полицијата, која често го посетува нивниот стан. За време на идентификацијата, банкарската службеничка не го препознава Депс, па полицијата е принудена да го ослободи, а главниот полициски инспектор (го игра Шоваговиќ) сфаќа дека Депс навистина се обидува да започне чесен живот и му нуди работа како возач на камион. На крајот од филмот, Депс ја продава семејната куќа и заедно со Лела заминува на пат со својот камион.

Наводи
------

1. ↑  HRT, Deps, hrvatski film (пристапено на 29.10.2021)
**Ледениот гребен Едвард VIII** — леден гребен што го зафаќа главниот дел на заливот Едвард VIII на Антарктикот. Северниот дел од оваа одлика бил наречен Инвикслета (рамнината на внатрешниот залив) од норвешките картографи, кои го мапирале од воздушни фотографии направени од експедицијата Ларс Кристенсен во 1936–37 година. Областа првпат била посетена во 1954 година од страна на група на санки ANARE (Австралиски национални истражувачки експедиции на Антарктикот). Целиот леден гребен потоа бил мапиран и именуван во соработка со заливот Едвард VIII.

Наводи
------

1. ↑  Едвард VIII (леден гребен) — Информативен систем за географски имиња (GNIS) на Геолошкиот топографски институт на САД (англиски)
**Диме Ангелев Стефаноски** ( 1906
 во Карбуница, Кичевско — 20 ноември 1943

 во Карбуница, Кичевско) — македонски партизан, борец за слобода на Македонија и учесник во НОВ.

Споменик од НОБ за борците и активистите од Карбуница, меѓу кои е ѝ Диме Стефаноски.

Животопис
---------

По занимање бил земјоделец. Веднаш по окупацијата, се определил за борба против окупаторот. Станал активен член на КПМ од почетокот на 1942 година. Учествувал во акциите против собирањето на спаилакот во селото, а во 1943 година непосредно раководел со еден магацин за оружје. Бил секретар на Реонскиот комитет и кога во ноември 1943 година бил фатен целиот Реонски комитет од селото, Диме бил стрелан заедно со своите другари.

Поврзано
--------

* Јонче Стефаноски
* Масакр во Карбуница
* Кичево и Кичевско во НОВ

Наводи
------

1. 1 2  Ристоски и други, Душан (1982). *Слободата беше нивниот идеал*. Кичево: Музеј - Западна Македонија во НОВ - Кичево. стр. 121.
**Гром**, **грмотевица** или **грмеж** — звук создаден од молња. Зависно од природата на молњата и растојанието на слушателот, громот може да разнообрази помеѓу остро гласно пукање до долготрајно ниско кркорење. Отскокот на притисок и температура од молњата создава брзо проширување на воздухот, што произлегува во ударен бран, кој всушност претставува гром.

Громот како тема во уметноста и во популарната култура
------------------------------------------------------

Громот се јавува како честа тема во уметноста и во популарната култура, како:

* „Што рече громот" — песна од поемата на Томас Стернс Елиот „Пуста земја" од 1922 година.
* „Песната на громот" — песна на тунискиот поет Абул Касим Аш-Шаби.

Наводи
------

1. ↑  T. S. Eliot, *Izabrane pesme*. Beograd: Rad, 1977. Beograd: Rad, 1964, стр. 51-54.
2. ↑  T. S. Eliot, *Selected Poems*. Harmondsworth, Middlesex: Penguin Books in association with Faber and Faber, 1952, стр. 62-65.
3. ↑  *Arapska poezija*. Beograd: Rad, 1977, стр. 103.

|  |  |
| --- | --- |
| Stub icon | *Оваа статија од областа на физиката е никулец. Можете да помогнете со тоа што ќе ја проширите.** п
* р
* у
 |
**Диме Иванов** (познат под псевдонимот **Димано**) — македонски стрип-автор од постарата генерација. Својот прв стрип, насловен „Дванаесетмината", кој го работи по сценарио на новинарот и публицист Мишо Китановски, го објавува во 1974 година, во списанието „Наш свет".

Како цртач, Димано се одликува со изразена стрпливост и со широчина на ликовниот израз, а подеднакво добро се справува во илустрирањето и на реалистични и на карикатурални стрипови. Во своето четирисетгодишно стриповно творештво, тој најчесто соработува со сценаристите Мишо Китановски, Илија Јордановски и Ксенофон Угриновски, а на дел од стриповите и самиот се потпишува како сценарист.

Наводи
------

1. ↑  Томислав Османли, "Развојот на стрипот во Македонија – седум децении стриповно творештво", *Стрип, запис со човечки лик*, "Млад борец", 1987; "Култура", Скопје 2002; Проект Растко - Македонија
**Доктор Живаго** (англиски: *Doctor Zhivago*) – американски филм од 1965 година, во режија на Дејвид Лин, по сценариото на Роберт Болт, засновано врз истоимениот роман на Борис Пастернак. Главните улоги ги играат: Џералдин Чаплин, Џули Кристи, Омар Шариф, Алек Гинис, Ралф Ричардсон, Род Стејгер, итн. Филмот ја освоил наградата „Оскар" во категориите за најдобро сценарио, за камера, за сценографија, за костимографија и за музика.

Содржина
--------

Во 1936 година, генералот на Црвената армија Евграф Живаго (го игра Гинис) среќава млада работничка за која мисли дека можеби е ќерката на неговиот полубрат Јуриј Живаго (го игра Шариф) и неговата голема љубов Лара (ја игра Кристи). Затоа, тој почнува да ѝ го раскажува животот на Јуриј со цел таа да се сети на некој детаљ и така да потврди дека навистина е нивната ќерка: Кон крајот на 19 век, Јуриј останал сираче и бил одгледан од богатото московско семејство на Александар Громико (го игра Ричардсон). Тој дипломирал медицина, а за време не студирањето се афирмирал и како надарен поет и наскоро се оженил за убавата девојка Тоња (ја игра Чаплин), ќерката на Громико. Истовремено, пред Првата светска војна, во Москва живеела и седумнаесетгодишната Лара чија мајка имала богат љубовник (го игра Стејгер). Иако Лара веќе била свршена за фанатичниот левичар Паша, неа ја заведол љубовникот на нејзината мајка. Кога мајка ѝ на Лара се обидела да изврши самоубиство, д-р Живаго ја запознал и сфатил дека таа му е љубовница на богатиот Комаровски. Кога Комаровски ја нарекол курва, мајка и на Лара се обидела да го застрела пред очите на московската аристократија и тогаш д-р Живаго му пружил прва помош на Комаровски. Во Првата светска војна, д-р Живаго учествувал како лекар, а Лара била болничарка и тие страсно се вљубиле еден во друг. Подоцна, драматичните историски настани ги разделиле, но нивната љубов останала...

Наводи
------

1. ↑  „HRT (пристапено на 6.101.2017)". Архивирано од изворникот на 2017-10-03. Посетено на 2017-10-07.
2. ↑  „HRT (пристапено на 6.101.2017)". Архивирано од изворникот на 2017-10-03. Посетено на 2017-10-07.
Врчва
**Врчва** (збор од старословенско потекло; турски: ќуп) или **канаваза** — старо име за голем глинен сад, со зафатнина од 50-200 литри, во кој покрај жито можело да се чуваат сало, туршија и вино. Овој сад се користел со или без капак (дрвен или камен). Тие се користеле и за складирање на жито за време на војни и селидби, бидејќи можеле да ги зачуваат резервите долго време. Познато е дека во Стара Грција се користеле големи дрвени садови и глинени садови наречени „питоси" - бокали, кои биле постари и се користеле пред дрвените садови. За разлика од врчвата, стомната е многу помал сад за пиење, обично земјен, со рачка.

Наводи
------

1. ↑  „врчва" — Дигитален речник на македонскиот јазик
2. ↑  „врчва" — Официјален дигитален речник на македонскиот јазик
3. ↑  „канаваза" — Дигитален речник на македонскиот јазик
4. ↑  „канаваза" — Официјален дигитален речник на македонскиот јазик
Биста на Даша од Севастопол на зграда во Севастопол.
**Дарија Лаврентиевна Михајлова** (Дарья Лаврентьевна Михайлова) (ноември 1836 – 1892) била руска болничарска во текот на опсадата на Севастопол во Кримската војна. По овие настани, таа станала позната како **Даша од Севастопол или Даша Севастополска** (Даша Севастопольская). Се смета за една од основачите на современото болничарство, заедно со Флоренс Најтингел.

Животопис
---------

Дарија Михајлова е родена во село во Казанската губернија. Татко ѝ бил морнар во  руската морнарица, и бил убиен во Битката кај Синоп во 1853 година. На 17 години била сирак кога избувнала Кримската војна во 1853 година.

Заминала на боиште за да им помага на руските војници, во текот на Битката кај Алма. Основала болничка единица, и се смета дека била првата медицинска сестра доброволец во Кримската војна. По војната, царот Николај I ја наградил со „Орден на Св. Владимир" и златна медаља „За заслуги". Исто така, добила и парична награда, 500 сребрени рубљи, како и една илјада сребрени рубљи откако се омажила со војникот Максим Кворостов, во 1855 година.

Астероидот 3321 е наречен според неа (3321 Dasha 1975 TZ2 Darya Lavrentyevna Mikhailova).

Наводи
------
***Гробот на светулките*** (火垂るの墓code: ja is deprecated , *Hotaru no haka*) е јапонска анимирана драма од 1988 година, по сценарио на Исао Такахата и анимација на Студио Гибли. Филмот е заснован на истоимениот полуавтобиографски роман на Акијуки Носака од 1967 година. Од страна на некои критичари филмот е определен како проти-воен филм, додека други критичари како и самиот режисер не се согласуваат со тоа мислење. Главните ликови се озвучени од Цутоми Тацуми, Ајано Шираиши, Јошико Шинохара и Акеми Јамагучи. Дејството се одвива кон крајот на Втората светска војна, откако заради бомбардирањето од страна на сојузниците над градот Кобе, брат и сестра остануваат сираци и се борат за опстанок.

Гробот на светулките добива позитивни критики од страна на филмските критичари. Роџер Еберт од Chicago Sun-Times го смета филмот за еден од најдобрите и најмоќните воени филмови и во 2000 г. го вклучува на списокот на негови „одлични филмови". Два играни филмови - преработки на Гробот на светулките се снимени: еден во 2005 и друг во 2008 година.

Приказна
--------

Духовите на момчето Сеита и неговата помала сестра Сецуко ни зборуваат за тоа како тие двајцата починале. Годината е 1945, а Јапонија почнува да ја губи битката во Втората светска војна. За време на бомбардирањето на градот Кобе умира мајката на четиринаесет годишниот Сеита и неговата помала сестра Сецуко. Децата остануваат без старетел, бидејќи нивниот татко се бори на брод во Тихиот Океан. За кратко време во својот дом ги прима нивната тетка, но не се грижи за нив и често им префрла дека се товар за неа и нејзиното семејство. Заради тоа двајцата се одлучуваат да го напиштат нејзиниот дом и да започнат самостоен живот во еден напуштен бункер. Но таа одлученост не трае долго. Гладот се искажува да биде нивен најголем проблем, а да најдат храна е речиси невозможно.

Филмот е заснован на вистинска приказна. За време на Втората светска војната, авторот на романот, Акијуки Носака, сам поминува низ истите тешкотии - гладува и ја губи својата сестра заради изгладнување.

Критики
-------

Ликови
------

Настапуваат
-----------

Наводи
------

1. ↑  „*GRAVE OF THE FIREFLIES* (12A)". *British Board of Film Classification*. 2013-05-17. Посетено на 2013-05-17.

Надворешни врски
----------------
Дијана Бутулија, кошаркарка на српската репрезентација на тренинг натпреварот против Кина во салата Шумица, Белград, 31.05.2015 година.
**Дијана Бутулија** (родена на 23 февруари 1986 година) во Кикинда е српски кошаркар. Игра како плејмејкер и е стандарден репрезентативец на Србија.

Кариера
-------

### Помлади категории

Со кошарка почнала да игра на девет години. Потоа до својата 14-та година била во женската кошаркарска клупска гимназија во Кикинда. Во тие селекции таа освоила неколку први места на првенствата на Војводина, а била на врвот и на првенствата на Југославија. Потоа се преселила во помладите категории на Вождовац за да помине една година во Кикинда.

### Сениорска кариера

Своите први сениорски натпревари ги забележала во белградскиот клуб Ушче, каде тренер и била Марина Маљковиќ. Таа повеќепати истакнала дека Марина имала најголемо влијание врз нејзината кошаркарска кариера. Потоа, во 2007 година, таа потпишала за Вршачки Хемофарм. Со Хемофарм освоиле две национални титули (2007/08 и 2008/09) и два купа (2007/08 и 2008/09). Потоа потпишала за Партизан со кој освоиле четири национални титули (2009/10, 2010/11, 2011/12 и 2012/13), два купа (2010/11 и 2012/13 ) и две јадрански лиги (2011/ 12) и 2012/13). Во сезоната 2013/14. со Нортленд ја освоиле и Шведската национална лига.

### Репрезентација

Била член на помладите репрезентативци со кои ја носи и титулата светски вицешампион.

Таа е стандардна репрезентативка на Србија и досега има настапувано на Европското првенство во 2013 година (четврто место), како и на Светското првенство во 2014 година (четвртфинале). Таа го постигна најголемиот успех досега со освојувањето на златниот медал на Европското првенство во 2015 година, одиграно во Унгарија и Романија. Победата против Франција во финалето во Будимпешта - 76:68 (15:22, 18:10, 20:17, 23:19) го освои не само првиот медал за Србија како независна држава, туку и првото злато во целата историја на нашата женска кошарка. Воедно, обезбеден е директен пласман на Олимписките игри во Рио 2016 година, каде што освоиле бронзен медал. Тие освоиле и бронзен медал на Европското првенство во кошарка за жени 2019 година. Со репрезентацијата на Србија освоиле и златен медал на ЕП 2021 година одржани во Франција и Шпанија.

Наводи
------

1. ↑  Профила на сајту Евробаскета
2. ↑  „Serbia women win EuroBasket title, gain first Olympics berth". *espn.go.com*. Associated Press. 29. 6. 2015. Посетено на 29. 6. 2015. Проверете ги датумските вредности во: `|access-date=, |date=` (help)
3. ↑  „Drama, preokret i velika pobeda – Srbija je u finalu Evropskog prvenstva!". *б92*. Посетено на 26. 6. 2021. Проверете ги датумските вредности во: `|accessdate=` (help)
4. ↑  „Srbija je šampion Evrope!". *б92*. Посетено на 27. 6. 2021. Проверете ги датумските вредности во: `|accessdate=` (help)

Надворешни врски
----------------

* Портал: Биографија
* Портал: Кошарка

* Интервју со Дијана Бутулија
* Профил на Фиба Европа
* Дајана Бутулија на Твитер
**Гроздовиот маџун** претставува природен засладувач кој се произведува од гроздов сок. Маџунот е традиционален и национален македонски производ кој се користел и произведувал масовно сè до комерцијалната продажба на белиот шеќер. Најмасовно се произведувал во лозарските краеви на Македонија, од кој најпознат е тиквешкиот од сортата **Кратошија**. Маџун се прави и од бели и од црвени сорти грозје, но се избираат поблагите сорти, од кои излегува многу повеќе маџун. Оваа чиста органска храна освен како храна, сè повеќе е барана и како лек. Научно е докажано дека тој се наоѓа на прво место како лек за регенерација на црниот дроб, а болните од жолтица и цироза имаат доста полеснотии во лекувањето со маџун.

Наводи
------

1. ↑  „*Маџун- природен лек со кој може да заборавите на докторите*". Архивирано од изворникот на 2014-03-09. Посетено на 2014-01-31.
**Винценбург** (германски: *Winzenburg*) — село и поранешна општина во округот Хилдесхајм, во сојузната покраина Долна Саксонија, Германија. Од 1 ноември 2016 година е дел од општината Фреден.

Географија
----------

Поранешната општина била составена од четири помали единици, вклучувајќи го и селото Винценбург, кое потекнува од средниот век. Винценбург е сместен во Лајнското Средногорје на север од Бад Гандерсхајм, помеѓу националните паркови Харц и Везерското Средногорје. Општината била создадена на 1 март 1974 година од четири поранешни самостојни општини Винценбург, Шилдхорст, Вестерберг и Клумп. Во близина се наоѓа Фреден.

### Винценбург

Винценбург е главно познат по својот истоимен замок од средниот век, денес во урнатини. Во близина се наоѓаат вештачки рибници. Грофот Херман II од Винценбург изградил замок на Шенеберг.

### Вестерберг

Селото Вестерберг започнало како населба веднаш до дувач за стакло основан во 1744 година.

### Клумп

Клумп започнал како село со мали фарми.

### Шилдхорст

Селото е опкружено од шуми, погодно за пешачење лете и скијање во зима. Постои автобуска линија до железничката станица во Фреден.

Наводи
------

1. ↑  Friedhelm Biermann, "Die Adelsherrschaften an Ober- und Mittelweser des 13. und 14. Jahrhunderts: im Kräftespiel zwischen einer neu formierten welfischen Hausmacht und expandierenden geistlichen Territorien" Архивирано на 8 мај 2018 г. (PDF) Westfälischen Wilhelms - Universität zu Münster (Westfalen). (2005). стр. 407. 5 февруари 2011. (германски)

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 240127806
* GND: 7587609-7

 |

 |

|  |  |
| --- | --- |
| Stub icon | *Оваа статија за место во Долна Саксонија е никулец. Можете да помогнете со тоа што ќе ја проширите.** п
* р
* у
 |
**Гола Месечина** - меѓународен театарски фестивал што се одржува во Скопје. На фестивалот се прикажуваат комедии.

Гола Месечина 2017
------------------

Четвртото издание на „Гола Месечина" се одржало во спортскиот центар „Ново Лисиче". Главната награда за најдобра претстава ја добил драмскито ансамбл при НУЦК „Григор Прличев" во Охрид, за изведбата на пиесата „Аналфабет" на Бранислав Нушиќ. За најдобар режисер бил прогласен Срѓан Јаничиевиќ, за претставата „Силјан Штркот шанца" на Дејан Дуковски, а во изведба на МНТ. Наградата за најдобра машка улога му била доделена на Михаил С'рвански за ликот на Блант во комедијата „Лажговци во неволја", изведена од театарот „Алеко Константинов" од Софија. Нагарадата за најдобра женска улога ѝ била доделена на Слаѓана Зрниќ за ликот на Гина во претставата „Нажалена фамилија", во изведба на Народниот театар на Република Српска од Бања Лука. Изборот на победниците го извршила комисијата во состав: Лилјана Мазова, Павле Пекиќ и Петре Темелковски.

Наводи
------

1. ↑  „Аналфабет победник на Гола месечина", *Општина Аеродром*, година XII, број 78, септември-октомври 2017, стр. 9-10.
**Габор „Бига" Хајнц** (унгарски: *Gábor Heincz* роден на 18 ноември 1974 година, Будимпешта) е унгарски пејач и изведувач, познат по тоа што е финалист во Дал 2012 и Дал 2018.

Кариера
-------

Во 2005, Хајнц се приклучи на третата сезона на Megastar на ТВ2, но не направил концерти во живо. Тој беше пејач за Золи Адок на натпреварот за песна на Евровизија 2009 во Москва, Русија. Работел со уметници како Акош Добради и Виктор Варга.

Неговата популарност почна со М1 инаугуративнoтo издание на ОК А Дал во 2012 година, а потоа добил шанса да оди на Евровизија 2012 во Баку, Азербејџан. Тој стигна до првите четири во финалето, но жирито ги избра Compact Disco за да ја претставуваат Унгарија. И покрај тоа што не победи, неговата песна беше на врвот на топ листите во Унгарија.

Тој беше претставен во телевизија во 2013 година.

На 6 декември 2017 година, беше објавено дека Хајнц ќе се натпреварува во изданието на Дал на 2018 година за натпреварот за песна на Евровизија 2018 во Лисабон, Португалија. Прво, на 27 јануари 2018 година, тој отиде на сцената во вториот дел, каде што дојде на второто место со 43 бода и отиде во полуфиналето. На 10 февруари 2018 година, од првото полуфинале, тој постигна 42 бода и се квалификуваше од полуфиналето, а се натпреваруваше во финалето на концертот.

Награди
-------

* Фонограм - Унгарска музичка награда (2014) - Поп-рок песна на годината

Дискографија
------------

### Студио албуми

* Gátlás sztriptíz (2017)

### Синглови

* Учење да се прости (2012)
* Лесна љубов (2013)
* А жена те молам (2015)
* Добро (2016)
* Gátlás sztriptíz (2016)
* Mondd miert (2016)
* Биполар (2017)
* Halhatatlan Blues (2017) (со Волффи)
* Добриот Вибез (2017)

Надворешни врски
----------------

* Heincz Gábor BIGA - adal.hu

Наводи
------

1. ↑  „Új zsűritagokkal és műsorvezetőkkel jön a Dal 2018". hirado.hu. 2017-12-06. Посетено на 2017-12-06.
2. ↑  „A Dal 2018: Dánielfy Gergely és az AWS nyerte a második válogatót". hirado.hu. 2018-01-27. Посетено на 2018-02-11.
3. ↑  „Dánielfy Gergely nyerte A Dal első elődöntőjét". hirado.hu. 2018-02-10. Посетено на 2018-02-11.
Превојот Вршич - 1611 м.
Поглед на Јулиските Алпи
**Превој Вршич** – алпски превој, највисок преслап во Словенија. Се наоѓа на Јулиските Алпи на 1.611 метри надморска висина меѓу врвовите Мојстровка (2.332 м) и Присојник (2.547 м). Тој е најнизок премин од долината на Соча во долината на Сава. Ја поврзува покраината Горењска со Трента. Патот бил изграден за снабдување на австрискиот фронт во Италија, а го изградиле во многу тешки услови околу 10.000 руски воени заробеници во Првата светска војна. Многумина починале заради лошите услови и снежните луњи. На настраданите 300 руски војници денес потсетува Руската капела која стои на патот кон врвот. Покрај капелата се наоѓа масовна гробница – пирамида со натпи „На синовите на Русија".

Патот од Крањска Гора до врвот е долг 9 километри и со висинска разлика од 811 метри. Секоја година во септември се организира велосипедска рекреативна трка 
*Јуриш на Вршич*. На патот кон врвот има три планински дома: Коча на Гозд (1.226 м), Ерјавчева коча (1.515 м), Тичарјев дом (1.620 м) и највисоко на планината е Поштарскиот дом (1.725 м), кој е над превојот Вршич, малку под планинскиот врв Вршич.

На Вршич сè уште се видни утврдувања од Првата светска војна.

Галерија
--------

* Превојот ВршичПревојот Вршич
* Првата серпентина (кривина од гранитна коцка) на висина од 911 метриПрвата серпентина (кривина од гранитна коцка) на висина од 911 метри
* Кривине се направени од гранитни коцкиКривине се направени од гранитни коцки
* Поглед на 23. серпентина (кривина од гранитна коцка) на висина од  1539 метриПоглед на 23. серпентина (кривина од гранитна коцка) на висина од 1539 метри

Поврзано
--------

* Јулиски Алпи
* Караванки
* Доломити

Наводи
------

1. ↑  Pavšič, Gregor. 2016. Zgodba slovenskega prelaza, kjer so umirali Rusi. Siol.net (July 29).

Надворешни врски
----------------

|  |  |
| --- | --- |
| Ризница | „Вршич" на Ризницата ? |
**Виктор Рафајловски** — македонски пијанист.

Музичко образование и кариера
-----------------------------

Виктор Рафајловски учел пијано во ДМУЦ „Илија Николовски-Луј" во класата на проф. Катарина Ќетковиќ-Фидановска. Во текот на образованието учествувал на повеќе натпревари на кои освоил бројни награди, како: прва награда на државните натпревари во 2010, 2012, 2013, 2014, 2015 и 2017 година, а во 2019 и во 2021 година ја освоил специјалната прва награда. Исто така, тој победил на меѓународните натпревари во Аранѓеловац (2011), во Врање (2011), на натпреварот „Даворин Јенко" во Белград (2014), на натпреварот „San Donna di Piave" во Италија (2015) и во Шабац (2016). Во 2020 година ја освоил втората награда на натпреварот „Даворин Јенко", а освоил награди и на меѓународниот натпревар во Гевгелија (2011 и 2019), ЕМСУ во Скопје (2015), на меѓународниот натпревар „Полихимнија" во Скопје (2017 и 2018), на натпреварот „Охрид те сакам" (2018). На натпреварот „Охридски бисери" освоил неколку награди: прва специјална награда (2012), втора награда (2018) и прва специјална награда во својата категорија и втора награда на целокупниот натпревар (2020). Исто така, тој ја освоил првата награда и бил прогласен за најдобар македонски пијанист на натпреварот „Пијанофест - Битола". Во 2020 година, на натпреварот „Полихимнија" ја освоил првата награда и бил прогласен за лауреат на натпреварот.

### Настапи

Рафајловски остварил и неколку самостојни настапи, како:

* концерт „Младите доаѓаат" (солист со Македонската филхармонија), јуни 2021.
* Подиум на млади, Охридско лето 2021, Црква Св. Софија, Охрид, 11.7.2021.

Наводи
------

1. ↑  „Подиум на млади", 61 Фестивал Охридско лето / Ohrid Summer Festival.
2. ↑  „Подиум на млкади", 61 Фестивал Охридско лето / Ohrid Summer Festival.
**Гурбетскиот јазик** (**Курбетча** или **Гурбетча**) ― креолски јазик кој се чини дека има претежно ромски речник и кипарско-турска граматика, зборуван од Гурбетите (муслимански Роми) од Кипар. Гурбетите/Курбетите традиционално зборувале и турски. Некои од нив се населиле на крајот на 19 век во османлискиот Балкан. Мнозинството се населила на север по 1974 година, но многу од нив се вратиле на југ (т.е. областите под делотворна контрола на Република Кипар) во последните неколку години.

Гурбетскиот е многу малку проучен. Децата не учат јазик; тоа е заменето со турски на север и грчки на југ.

Поврзано
--------

* Јазици во Кипар
* Параромски јазик

Наводи
------

1. ↑  Hadjioannou, Xenia; Tsiplakou, Stavroula; Kappler, Matthias (2011). „Language policy and language planning in Cyprus". *Current Issues in Language Planning*. Routledge. **12** (4): 503–569. doi:10.1080/14664208.2011.629113. `|hdl-access=` бара `|hdl=` (help)
**Вардар** — македонски весник, редактиран од Данаил Крапчев и излегувал во периодот меѓу 1911 до 1912 година како неофицијален орган на ВМРО на Тодор Александров. Првиот број на весникот излегол на 1 октомври 1911 година. Меѓу соработниците биле Григор Василев, Никола Милев, Иван Георгов, Христо Матов, Атанас Јаранов, Петко Пенчев, Христо Силјанов и Љубомир Милетиќ. Весникот бил критички настроен кон младотурскиот режим, како и кон надворешната политика на владата на Народната и Прогерсивнолибералната партија во Бугарија. Се залагал автономија на Македонија и за враќање кон старите принципи на Македонската револуционерна организација .

Наводи
------

1. ↑  Енциклопедия Пирински край, том 1, Благоевград, 1995, стр. 133.
2. ↑  Куманов, Милен. „Македония. Кратък исторически справочник", София, 1993, стр. 44 - 45.
**Дием-ГП** — трговско друштво за преработка и конзервирање на овошје и зеленчук.

Организација и управување
-------------------------

Претпријатието „Дием-ГП" е организирано како друштво со ограничена одговорност (Доо). Седиштето на претпријатието се наоѓа во гевгелиското село Негорци.

Менаџментот на „Дием-ГП" го сочинуваат:

* Димитар Атанасов - менаџер за извоз и развој на нови пазари

Производство
------------

Во 2019 година, во „Дием-ГП" работеле вкупно 58 вработени.

Финансиски показатели
---------------------

Во 2019 година, „Дием-ГП" остварил вкупен приход од 517 391 104 денари и мерено според овој показател, бил третото најголемо претпријатие во македонската индустрија за преработка и конзервирање на овошје и зеленчук. Исто така, „Дием-ГП" бил второто најголемото претрпијатие во оваа индустрија според остварената добивка, која во 2019 година изнесувала 73 459 692 денари.

Наводи
------

1. ↑  Кирко Бошкоски, Потребни се структурни промени во млечната индустрија, *Економија и бизнис*, година 22, број 265, септември 2020, стр. 57.
2. ↑  Кирко Бошкоски, Потребни се структурни промени во млечната индустрија, *Економија и бизнис*, година 22, број 265, септември 2020, стр. 57.
3. ↑  Кирко Бошкоски, Потребни се структурни промени во млечната индустрија, *Економија и бизнис*, година 22, број 265, септември 2020, стр. 55.
4. ↑  Кирко Бошкоски, Потребни се структурни промени во млечната индустрија, *Економија и бизнис*, година 22, број 265, септември 2020, стр. 56.
Тетраедарот е 2-комплексен.
Врската на теме на тетраедар е триаголник.
Во геометрија, **врска** на теме од дводимензионален комплекс е граф што содржи информации за локалната структура на комплексот на теме.

Тоа е графотеоретски аналогна сфера во центарот на точка.

Пример
------

Врската на теме на тетраедар е триаголник - за три темиња на врската одговара на трите рабови инцидентот на теме, и трите рабови на врската одговараат на лицата инцидентот на теме. Во овој пример, врската може да се визуелизира со отсекување на теме со авион, формално, се пресекуваат тетраедар со авион во близина на теме - како резултат на пресек е врска.

Наводи
------
Столица во форма на лале, Еро Саринен
**Дизајн** како процес може да преземе многу форми во зависност од предметот што се дизајнира и индивидуалецот или индивидуалците што учествуваат.

Во контекстот на применета уметност, инженерство, архитектура и други креативни дејности, *дизајн* е и именка и глагол. Дизајн во неговиот глаголски контекст е процес на создавање и развивање на план за естетски и функционален предмет, за што е потребно соодветно истражување, размислување, моделирање, прилагодување и ре-дизајн. Како именка, дизајн се користи и како финален план за дејство (цртеж, модел или друг опис), или резултат на следење на тој план за дејство.

Поврзано
--------

* Архитектура
* Комуникациски дизајн
* Веб дизајн
* Графички дизајн
* Индустриски дизајн
* Информациски дизајн
* Моден дизајн
* Внатрешен дизајн
* Театарски дизајн
* Универзален дизајн

Некои индустриски дизајни се сметаат и како класични уметнички дела, и како дела на инжинеринг.

Белешки
-------



|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85037197
* GND: 4011510-0
* HDS: 011172
* NDL: 00561494
* NKC: ph114303
* BNE: XX527044

 |

 |
Карта на Едвард Велер: „*Речен систем на Јужна Индија*" (1886 година)
**Едвард Велер** (англиски: **Edward Weller**; 1 јули 1819 - мај 1884) - член на Кралското географско друштво, британски гравер и картограф, кој бил еден од првите што произвел карти со помош на литографија.

Тој бил „гравер, картограф и издавач со седиште во Лондон, работејќи од канцелариите на плоштадот „Црвен лав"и подоцна, Блумсбури", кој изработи детални гравирани карти на челични плочи.

Наводи
------

1. ↑  Edward Weller Geographicus. Посетено на 23 ноември 2020.
2. ↑  „Edward Weller". *The Antique Map Shop Ltd, Bath, England*. Посетено на 15 May 2018.

Надворешни врски
----------------

* „Map Of London 1868, By Edward Weller, F.R.G.S.". *Map Of London 1868, By Edward Weller, F.R.G.S*. 21 January 1922. Посетено на 15 May 2018.
**Гуркот** (словенечки: *Krka*) е река во австриската покраина Корушка, лева притока на Драва. Со должина од 156 километри (97 милји) таа е најдолгата река која тече целосно во рамките на Корушка. Речниот слив опфаќа околу 27% од територијата на државата.

 Гурктал во близина на Рајкенау
Гурк се издига во опсегот на планините Нок (Гуркталски Алпи) на Централните источни Алпи, во близина на границата со австриската држава Штаерска. Неговите извори се две мали езера, Гуркзи и Торесе во близина на Албек и преминот Турахер Хохе, заштитено подрачје од 1981 година. Гуркзи има надморска височина од 1,970 метарs (6,460 ст), површина од 4,000 square metres (43,000 sq ft), и е 1.5 метарs (4.9 ст) длабоко; Торесе лежи на 2,010 метарs (6,590 ст) надморска височина, има површина од 3,500 square metres (38,000 sq ft), и е 1.2 метарs (3.9 ст) длабоко. Бидејќи двете езера се целосно замрзнати во зима, тие не содржат риба.

Гурк тече југозападно кон Ебене Рајкенау, а потоа се свртува кон исток минувајќи низ Гнесау и долината Гурктал до пазарниот град Гурк. Во близина на Стразбур повторно се свртува кон југ, влегува во сливот на Клагенфурт и се влева во Драва западно од Волкермарк.

Во нејзините притоки спаѓаат Görtschitz [ceb; de; sl; sv], Метниц (лево) и Глан (десно).

Наводи
------

1. ↑  Атлас на Корушка
2. ↑  „Flächenverzeichnis der österreichischen Flussgebiete: Draugebiet" (PDF). Архивирано од изворникот (PDF) на 2015-12-24. Посетено на 2021-02-24.
3. ↑  „flussraumagenda.de". Архивирано од изворникот на 2014-03-12. Посетено на 2012-01-10.

* Информациите во оваа статија се засноваат на превод на неговиот германски еквивалент.
* W. Honsig-Erlenburg, G. Wieser: *Die Gurk und ihre Seitengewässer*. Verlag des Naturwissenschaftlichen Vereins für Kärnten, Клагенфурт 1997,ISBN 3-85328-009-9
Вреќа за спиење
**Вреќа за спиење** — заштитна вреќа во која лицето може да спие наместо во кревет. Нејзината основна цел е да обезбеди топлина и изолација, при што до одредена мерка штити од ветар, врнежи, и скрива од погледи. Основниот дел на вреќата за спиење главно е направен така што ги ублажува непријатните нерамнини на земјата, а уште подобри ублажување се добиваат со комбинирања со подлоги направени за таа цел.

Шаторот скоро од сите аспекти за удобност и заштита е подобар од вреќата за спиење, но е поголем и потежок, а со тоа погломазен за носење. Вреќата за спиење често се користи во комбинација со шаторот.

Вреќата за спиење ја користат планинарите, камперите, членови на експедиции, астронаути и други.

Види још
--------

* Кампување

Надворешни врски
----------------

|  |  |
| --- | --- |
| Ризница | „Вреќа за спиење" на Ризницата ? |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh99014539
* GND: 7541641-4

 |

 |
*За македонскиот револуционер и борец, по кого е именувано училиштето, посетете ја статијата - Митко Пенџуклиски*

**„Митко Пенџуклиски"** — средно училиште во Кратово, Општина Кратово.

Основање и развој
-----------------

На 22 август 1960 година од тогашнот Народен одбор на општина Кратово е основано училиштето „Митко Пенџуклиски" како економско училиште. Тогаш училиштето започнало со една паралелка и осум наставника, додека денес учениците учат во 19 паралелки со 513 ученика и тоа 15 паралелки во гимазиско образование и 4 паралелки во стручното образование со образовен профил – прехранбен техничар. На 25 јули 1961 година Економското училиште се трансформира во гимназиско образование.

Училиштето почнало да работи во многу тешки услови, без училишна зграда, започнало да работи во тогашното ОУ „Кочо Рацин" во вечерните часови и тоа во трета смена. Во 1963 основачот на училиштето направил напори при што била изградена нова училишна зграда во која и ден денес е сместено училиштето. Во 1978 година во составот на училиштето започнал да работи ученички дом кој бил сместен во поранешната зграда на предучилишната установа „Царка Андреева". Во 1982 училиштето добило нов адаптиран ученички дом кој до ден денес е сместен во истиот објект. Во 1984 била пуштена во употреба спортската сала. Во 1993 биле пуштени во употреба новоизградените кабинети и лаборатории за изведување на современа настава.

Во 2003 година училиштето било вклучно во проектот „Креативна настава и учење" при што бил формиран училиштен тим кој добил задача да работи на подобрување на работата на училиштето.

На 4 декември 2003 во училиштето свечено била пуштена компјутерската училиница од страна на Министерот за образование и наука.

На 13 април 2005 била пуштена реалната училишна компанија „Мини пекара" од СЕА проектот.

Денес работи и центарот за кариера каде учениците се оспособуваат за активно барање на работа.

Учество на натпревари
---------------------

Освоени награди
---------------

Познати личности кои учеле во ова училиште
------------------------------------------

Познати личности кои предавале во ова училиште
----------------------------------------------

Наводи
------

1. ↑  Листа на средни училишта во кои е застапено стручното образование во Република Македонија

Надворешни врски
----------------

* Архивирано на 14 април 2009 г. Мрежно место на училиштето
* Архивирано на 26 октомври 2009 г. Алтернативно мрежно место на училиштето
* Портал за основните и средните училишта во Македонија Архивирано на 16 октомври 2011 г.
* Официјално мрежно место на Министерството за образование и наука
**Да се живее гласно** (англиски: *Living Out Loud*) е американски филм во режија на Ричард Лагравенезе. Главните улоги ги толкуваат: Дени де Вито и Холи Хантер.

Содржина
--------

Џуди Нелсон е неодамна разведена и поради тоа е обземена со фантазии за одмазда кон поранешниот сопруг и неговата невеста. Нејзиниот живот е празен, но неочекувано ги среќава храбрата и дрска џез-пејачка во локалниот клуб и несреќниот лифт-бој во нејзината зграда, на Петтата авенија.

Наводи
------

1. ↑  *Антена*, број 840, 1.8.2014, стр. 16.
2. ↑  *Антена*, број 857, 28.11.2014, стр. 20.
3. ↑  *Антена*, број 854, 7.11.2014, стр. 25.
**Врските меѓу Црна Гора и Германија** се надворешни односи меѓу Црна Гора и Сојузна Република Германија.

Врски
-----

Билатералните односи меѓу Црна Гора и Сојузна Република Германија датираат од времето на Кнежевството или Кралството на Црна Гора. Дипломатската канцеларија на Германското Царство во Црна Гора, во Цетиње, била отворена во 1906 година. Првиот дипломатски претставник на Германското Царство Црна Гора, во ранг на вонреден заменик и овластен министер, бил испратен во почетокот на јуни 1906 година.

Сојузна Република Германија ја признала независноста на Црна Гора на 14 јуни 2006 година, кога биле воспоставени дипломатски односи меѓу двете земји.

### Дипломатски претставници

#### Во Берлин

* Вера Јоличиќ-Кулиш, амбасадор, 2012 година -
* Владимир Радуловиќ, амбасадор, 2008 - 2012.

#### Во Подгорица

* Гудрун Елизабет Штајнакер, амбасадор, 2014 година. -
* Пиус Фишер, амбасадор, 2011 - 2014 година
* Питер Плата, амбасадор, 2008-2011
* Томас Шмит, амбасадор, 2006 - 2008

#### На Цетиње

* Анри Екарт, 1910 година
* Пилигрими Балтаци

Интересно
---------

Република Црна Гора користела германска марка од 1999 година, а потоа евро од 2002 година.

Поврзано
--------

* Бомбардирањето на НАТО на СРЈ

Наводи
------

1. 1 2 3  Билатерални односи > Њемачка Архивски примерок на Семрежниот архив (англиски)
, Министарство иностраних послова и европских интеграција
2. ↑  Дипломатска посланства у Краљевини и Књажевини Црној Гори

Надворешни врски
----------------

* Германската канцеларија за односи со Црна Гора Архивирано на 20 јуни 2017 г.
* Германска амбасада во Подгорица (германски и српски)
* Црногорска амбасада во Берлин
**Васил Григоров Василев** (Цветков), (Петрич 1915 - Петрич, 2006) беше македонски борец, учесник во партизанското антифашистичко движење во Пиринска, во Егејска и во Вардарска Македонија. Тој бил партизан од јануари 1944 година во ЕЛАС, потоа е еден од основачите на Петричкиот партизански одред „Антон Попов", а накрај политички комесар на чета и пом.политички комесар на баталјон во Втора македонска НОУБ и на Четиринаесетта македонска бригада. Учествувал на сите три заседанија на АСНОМ. 1949 година е уапсен од „Државна безбедност" во Петрич по обвинување дека како агент на УДБА агитирал за присоединувањето на Пиринска Македонија кон СРМ, односно кон Југославија.

Надворешни врски
----------------

* ЗАБОРАВЕН БОРЕЦ

Извори
------

* Политичкиот, националниот и социјалниот состав на народните претставници на Првото заседание на АСНОМ, „Гласник на ИНИ", VIII/1, Скопје, 1964
* АСНОМ. Документи од Првото и Второто заседание на АСНОМ, I, 2, Архив на Македонија, Скопје, 1984
* АСНОМ. Документи од работата на Президиумот на АСНОМ меѓу Второто и Третото заседание на АСНОМ. I, 3, Скопје, 1987

Наводи
------

1. ↑  Списък на арестувани агенти на УДБ от Пиринския край след реализацията на разработка „Изменник" на ДС с кратка справка за извършваната от тях агентурна дейност и получените за нея възнаграждения, Горна Джумая, 14 януари 1949г, - ЦДА, ф.1б, оп.7, а.е.1560, л.5-10
**Димче Стојанов Петрушевски** ( 1920
 во Скопје — 17 ноември 1944

 во Тетово) — македонски партизан, борец за слобода на Македонија и учесник во НОВ.

Животопис
---------

Произлегува од работничко семејство. По завршувањето на основното училиште изучил занает. Работел како бравар. Во 1944 година се вклучил во организираната борба против окупаторот. Во септември истата година станал борец на Дванаесеттата македонска ударна бригада. Учествувал во сите борби на бригадата против балистите во околината на Скопје, како и во акциите против германските моторизирани колони на сообраќајниците. Дал придонес и во ослободувањето на родниот град. По ослободувањето на Скопје, учествувал во разбивањето на силни балистички банди во околината на Скопје. На 17 ноември 1944 година, во борбите за ослободувањето на Тетово, храбро загинал при блокадата на градот и во акцијата за разоружување на балистите, совесно вршејќи ја доверената задача.

Наводи
------

1. 1 2  *Беа, загинаа, останаа*. Скопје: Историски Архив. 1969. стр. 234–235. На `|first=` му недостасува `|last=` (help)
**Дела Ферера** бил италијански производител на мотоцикли активен од 1909 до 1948 година. Мотоциклите со четири вентили произведени од компанијата победиле на настаните во Трофео Туристико Национале, во Кремона и на други места. Компанијата изградила прототип за велосипедски автомобил во 1924 година. Единствениот модел бил Сајклкар и бил произведен само во 1924 година. Четирицилиндричен двотактен мотор со зафатнина од 707 цм го обезбедувал погонот. Возилото имало менувач со четири брзини и сопирачки на четири тркала. Максималната брзина поврзана со дизајнот била дадена како 80 km/h. Официне Меканика Џузепе Мелди го презела моделот во 1927 година како основа за сопствените возила.

Од 1909 година, Дела Ферера градел многу цврст мотоцикл за кој можел да обезбедат 100.000 KM гаранција. До Првата светска војна, Дела Ферера бил еден од главните производители на мотоцикли во Италија. Мотоциклите се изработувале рачно, што било почесто во тоа време. Затоа, бројот на изградени мотоцикли бил мал. Најголем дел од деловите ги изработиле браќата Дела Ферера, освен гумите и деловите на палењето, вклучувајќи ги и карбураторите.

Наводи
------

1. ↑  *Die internationale Automobilenzyklopädie PC DVD-ROM ; alle wichtigen Daten und Fakten zu 9.000 Marken ; 125 Jahre Marken und Modelle ; Infoprogramm gemäß § 14 JuSchG* [*The International Automobile Encyclopedia PC DVD-ROM; all important data and facts about 9,000 brands; 125 Years of Brands and Models; Information program according to § 14 JuSchG*]. München. 2008. ISBN 9783803298768.
2. ↑  Georgano: *The Beaulieu Encyclopedia of the Automobile.* 2001.
**Драгица Ристеска** (Скопје, 22 јуни 1981

) — македонска сликарка.

Животопис
---------

Ристеска е родена на 22 јуни 1981 година во Скопје. Таа е постара сестра на позната македонска пејачка Елена Ристеска. Во 2006 година дипломирала на Факултетот за ликовни уметности во Скопје во рамки на педагошкиот оддел, како ликовен педагог и сликар во класата на професор Рубенс Корубин. Во 2010 година ги завршила 2 годишните Мастер студии ( LACI 1 и 2 ) на Универзитетот во Орлеан, Франција, во соработка со Универзитетот „Св. Кирил и Методиј" во Скопје, со што се стекнала со две дипломи (македонска и француска) во областа: „Бизнис и меѓународна трговија". Зборува француски, англиски и италијански јазик. До 2010 година работела во Музејот на современа уметност во Скопје, во образовниот оддел. Од 2006 година има учествувано на бројни групни изложби и уметнички саеми во земјава и странство.

Наводи
------

1. ↑  *Драгица Ристеска Димитровска 57-то издание на Венециското биенале "Viva Arte Viva*
2. ↑  *ЕЛЕНА РИСТЕСКА, ГОРДА НА ИЗЛОЖБАТА НА СЕСТРА И ДРАГИЦА: За малку и јас не станав уметник*
**Васил Добрев** е француски египтолог од бугарско потекло, кој работи од 1995 г. во Францускиот археолошки институт (IFАО) во Каиро.

Биографија
----------

Роден е на 30 јули 1961 г. во Пловдив. Во текот на 1992 г. ја одбранил докторската дисертација по египтологија на Сорбона под раководството на академик Жан Локлен. Во 2004 г. предлага нова револуционерна теорија за потеклото на Големата Сфинга во Гиза, според која, сфингата не е поставена од фараонот Кефрен (како што се смета во класичната египтологија), туку од фараонот Џедефре во чест на татко му Куфу.

Од 2000 г. екипата на Васил Добрев спроведува истражувања на платото во Сакара на 30 км од Каиро, во потрага по гробницата на фараонот Усеркаре од 6-та династија, кој е познат и како „Исчезнатиот фараон".

Наводи
------

1. ↑  Индијана Џонс е од Пловдив

Надворешни врски
----------------

* Мила Вачева, „Египтологот д-р Васил Добрев го истражува првото политичко убиство", во. „24 часови", 1 мај 2013
**Езерото Јохоа** е најголемото езеро во Хондурас со површина од 79 квадратни километри и просечна длабочина од 15 метри. На надморска височина од 700 метри, тоа лежи во дупка создадена од вулкани. Вулканското поле на езерото Јохоа се состои од плеистоценски до холоценски скориски конуси, кратери и текови на лава.

Западната страна на езерото се граничи со стрмни планини и Националниот парк „Санта Барбара", додека источната страна е во непосредна близина на Националниот парк „Серо Азул Меабар". Езерото се наоѓа на автопатот што ги поврзува двата најголеми градови во Хондурас, Тегусигалпа и Сан Педро Сула. За многу луѓе што патуваат меѓу градовите, езерото служи како област за одмор каде што можат да го ценат погледот и да уживаат во свежата пржена риба и друга храна што ги нудат рестораните сместени на неговите брегови.

Езерото Јохоа е познато одредиште за риболов и околината има богата биоразновидност - идентификувани се скоро 400 видови птици и 800 растителни видови во регионот. Сепак, тоа е исто така загрозено од уништување на шумите, сточарство и развој. Доселениците од заедниците околу езерото се посветени на одгледување овошје, зеленчук и основни зрна. Како и да е, многу од овие жители заработуваат од продажба на риба што потекнува од езерото.

Луѓето ги посветуваат околните области на одгледување на растенија за кафе. Кафето одгледувано во близина на езерото Јохоа, во Санта Барбара, е особено добро познато.
[  ]

Поврзано
--------

* Список на вулкани во Хондурас

Наводи
------

1. ↑  „Subcuenca del Lago de Yojoa". *Ramsar Sites Information Service*. Посетено на 17 октомври 2020.

* „Lake Yojoa". *Глобална програма за вулканизмоит*. Смитсонова установа. (англиски)
* Езеро Јохоа, Птици во Хондурас
* Езеро Јохоа, Интерактивни мапи Архивирано на 24 јануари 2007 г.
**Династија** (од грчки δῠναστεία - што значи „моќ", „доминација" и „владеење".) ― поим кој означува низа на владетели од исто семејство, обично во контекст на монархиски систем, иако понекогаш се јавува и во републики. Најдолго одржана династија на власт во светот е Јапонската царска династија, позната и како династија Јамато, која се смета дека владее од 660 г.п.н.е, а историски потврдена е од 781 г. од нашата ера. 

Историчарите ги периодизираат историите на многу држави и цивилизации, како што се Древен Иран (3200 - 539 п.н.е.), Стар Египет (3100 - 30 п.н.е.) и Античка и Стара Кина (2070 п.н.е. - 1912 година од н.е.), преку користење на периодот на владеење на одредена династија. Така, терминот „династија" може да се користи за да се разграничи временскиот период кога со државата владеело одредено семејство.

Пред 18 век, повеќето династии биле патрилинеарни. Во државите каде било дозволено наследување од ќерка, најчесто се воспоставувала нова династија со преземање на презимето на нејзиниот сопруг. По 18 век, ова се променило во сите други европски монархии, каде што женските наследници на династијата ги задржувале династичките имиња.

Династичкото владење опаѓало со текот на времето, што се должи на намалувањето на бројот на држави со монархиска форма на владеење, растот на демократијата и тоа што во демократските општества сѐ помалку се избираат членови од династичките семејства за владетели.

Поврзано
--------

* Наследна монархија
* Список на сегашни монарси на суверени држави
* Список на династии

Наводи
------

1. ↑  Liddell, Henry George & al. *A Greek–English Lexicon*: "δυναστεία". Hosted by Tufts University's Perseus Project.
2. ↑  Van Coppennolle, Brenda; Smith, Daniel (2023). „Dynasties in Historical Political Economy" (PDF). *The Oxford Handbook of Historical Political Economy*.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85115587
* GND: 4130870-0
* BNF: cb11947710m (податоци)

 |

 |